OLKETA CHAPTER
Sapos iu lukim wanfala niuspepa, bae iu lukim staka report abaotem terrorism, war, and crime. Tingim tu olketa hevi and wari wea iuseleva garem. Maet iu wari or barava sorre from wanfala famili member or fren bilong iu hem sik or dae. Maet iu garem sem feeling olsem datfala gud man Job wea talem hao laef bilong hem “fulap witim wei for safa.”—Job 10:15.
Askem iuseleva:
Bible givim olketa gudfala ansa for olketa kwestin hia.
“Hem bae aotem krae from eye bilong olketa, and dae bae nomoa, sorre and singaot and pain bae nomoa tu.”—Revelation 21:4
“Man wea cripple bae klaemap olsem wanfala deer.”—Isaiah 35:6
“Eye bilong olketa wea blind bae open.”—Isaiah 35:5
“Evriwan long olketa grev wea God rememberim bae . . . kamaot.”—John 5:28, 29
“No eniwan bae sei: ‘Mi sik.’”—Isaiah 33:24
“Staka kaikai bae stap long earth.”—Psalm 72:16
No kwiktaem for tingse hem bae hard for olketa samting hia kamap. God promis for duim olketa samting hia, and Bible explainim wei wea hem bae duim diswan.
Bat Bible duim moa samting winim datwan. Wei for followim Bible bae mekem iu savve barava enjoyim laef bilong iu distaem. Tingim olketa hevi and trabol wea iu garem distaem. Maet iu garem poor living, olketa problem long famili, sik, or wanfala famili member or fren bilong iu hem dae. Bible savve helpem iu deal witim olketa problem distaem, and hem savve helpem iu tu long wei wea hem ansarem olketa kwestin olsem:
Iu readim disfala buk bikos iu laek for savve long wanem Bible hem teachim. Disfala buk bae helpem iu. Lukim hao long botom bilong each page hem olketa kwestin for olketa paragraf. Plande million pipol enjoyim kaen wei for storyim Bible witim Olketa Jehovah’s Witness wea iusim olketa kwestin for kasem main point bilong olketa paragraf. Mifala hope iu bae enjoyim diswan tu. Jehovah bae blessim iu taem iu barava enjoyim wei for lanem really samting wea Bible teachim!
BIBLE garem 66 buk insaed and olketa leta. Olketa buk and leta hia divaed long olketa chapter and verse wea mekem hem isi for faendem wanfala scripture. Taem olketa raetem wanfala scripture long disfala buk, first namba bihaen long nem bilong buk hem chapter bilong datwan, and mek-tu namba hem verse. Olsem example, “2 Timothy 3:16” hem minim mek-tu leta wea Paul raetem long Timothy, chapter 3, verse 16.
Kwiktaem nomoa iu bae savve long wea nao olketa Bible buk sapos iu lukaotem olketa scripture long Bible wea stap insaed disfala buk. And tu, bae hem gud sapos iu readim Bible evri day. Sapos iu readim thri or maet faev chapter evri day, iu savve readim full Bible insaed wanfala year.
knc_Latn tpi_Latn est_Latn twi_Latn twi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn